ระเบียบกรมพัฒนาฝีมือแรงงานระเบียบกรมพัฒนาฝีมือแรงงานว่าด้วยการขอกู้ยืมเงินกองทุนพัฒนาฝีมือแรงงานพ.ศ. ๒๕๔๑[๑] อาศัยอำนาจตามความในข้อ ๑๕แห่งระเบียบกระทรวงแรงงานและสวัสดิการสังคม ว่าด้วยกองทุนพัฒนาฝีมือแรงงาน พ.ศ.๒๕๓๙ ประกอบกับข้อ ๙ แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ อธิบดีกรมพัฒนาฝีมือแรงงานจึงออกระเบียบกำหนดขั้นตอนและระยะเวลาปฏิบัติราชการสำหรับการขอกู้ยืมเงินกองทุนพัฒนาฝีมือแรงงานไว้ดังต่อไปนี้ข้อ ๑ระเบียบนี้เรียกว่า ระเบียบกรมพัฒนาฝีมือแรงงานว่าด้วยการขอกู้ยืมเงินกองทุนพัฒนาฝีมือแรงงานพ.ศ. ๒๕๔๑ข้อ ๒ระเบียบนี้ให้ใช้บังคับตั้งแต่วันที่ ๒๑ กรกฎาคม พ.ศ. ๒๕๔๑ เป็นต้นไปข้อ ๓ผู้ประสงค์จะขอกู้ยืมเงินจากกองทุนพัฒนาฝีมือแรงงานให้ยื่นคำขอพร้อมด้วยหลักฐานเอกสาร ดังต่อไปนี้(๑) รูปถ่ายขนาด ๑ นิ้ว จำนวน ๑ รูป(๒) สำเนาทะเบียนบ้านของผู้ยื่นคำขอกู้(๓) สำเนาบัตรประจำตัวประชาชนของผู้ยื่นคำขอกู้(๔) หนังสือรับรองรายได้ของผู้ยื่นคำขอกู้(๕) สำเนาบัตรประจำตัวประชาชนหรือบัตรประจำตัวข้าราชการของผู้รับรองรายได้(๖)ระเบียบการของโรงเรียนหรือสถานฝึกอาชีพที่ประสงค์จะฝึกอบรม(๗) แผนที่แสดงที่ตั้งที่อยู่อาศัยของผู้ยื่นคำขอกู้ข้อ ๔การยื่นคำขอตามระเบียบนี้ ในกรุงเทพมหานครให้ยื่น ณส่วนกองทุนเพื่อการพัฒนาฝีมือแรงงาน กรมพัฒนาฝีมือแรงงาน ในจังหวัดอื่นให้ยื่น ณสถาบันพัฒนาฝีมือแรงงานกลาง สถาบันพัฒนาฝีมือแรงงานภาค หรือศูนย์พัฒนาฝีมือแรงงานจังหวัดแล้วแต่กรณี กรณีจังหวัดใดไม่มีหน่วยงานของกรมพัฒนาฝีมือแรงงานตั้งอยู่ให้ยื่นคำขอณ สำนักงานแรงงานและสวัสดิการสังคมจังหวัดการยื่นคำขอตามวรรคแรกผู้ยื่นคำขอกู้ยืมเงินประสงค์จะเข้ารับการฝึกอบรมฝีมือแรงงานในสถานฝึกอาชีพใดให้ยื่นคำขอกู้ยืมเงิน ณ จังหวัดที่สถานฝึกอาชีพนั้นตั้งอยู่ข้อ ๕เมื่อส่วนกองทุนเพื่อการพัฒนาฝีมือแรงงานรับคำขอกู้ยืมเงินแล้วให้ดำเนินการ ดังต่อไปนี้(๑) ตรวจสอบคุณสมบัติและหลักฐานเอกสารให้ครบถ้วนถูกต้องกรณีเอกสารหลักฐานไม่ถูกต้อง ให้แจ้งผู้ยื่นคำขอกู้ทราบเพื่อดำเนินการให้ถูกต้อง(๒)รวบรวมเอกสารหลักฐานคำขอกู้ยืมเงินเสนอต่อคณะอนุกรรมการพิจารณาเงินกู้ยืมเขตกรุงเทพมหานคร(๓) แจ้งผลการพิจารณาให้ผู้ยื่นคำขอกู้ทราบ(๔)ดำเนินการขออนุมัติเงินกู้ยืมพร้อมจัดทำสัญญากู้ยืมเงินและสัญญาค้ำประกันการกู้ยืมเงินกองทุนพัฒนาฝีมือแรงงานข้อ ๖ เมื่อสถาบันพัฒนาฝีมือแรงงานกลางสถาบันพัฒนาฝีมือแรงงานภาค หรือศูนย์พัฒนาฝีมือแรงงานจังหวัดรับคำขอกู้ยืมเงินแล้วให้ดำเนินการ ดังต่อไปนี้(๑) ตรวจสอบคุณสมบัติและหลักฐานเอกสารให้ครบถ้วนถูกต้องกรณีเอกสารหลักฐานไม่ถูกต้อง ให้แจ้งผู้ยื่นคำขอกู้ทราบเพื่อดำเนินการให้ถูกต้อง(๒)รวบรวมเอกสารหลักฐานคำขอกู้ยืมเงินเสนอต่อคณะอนุกรรมการพิจารณาเงินกู้ยืมสถาบันพัฒนาฝีมือแรงงานหรือศูนย์พัฒนาฝีมือแรงงานจังหวัดแล้วแต่กรณี(๓) แจ้งผลการพิจารณาให้ผู้ยื่นคำขอกู้ทราบ(๔)ดำเนินการขออนุมัติเงินกู้ยืมพร้อมจัดทำสัญญากู้ยืมเงินและสัญญาค้ำประกันการกู้ยืมเงินกองทุนพัฒนาฝีมือแรงงานข้อ ๗กรณีศูนย์พัฒนาฝีมือแรงงานจังหวัดใดไม่มีคณะอนุกรรมการพิจารณาเงินกู้ยืมหรือสำนักงานแรงงานและสวัสดิการสังคมจังหวัดรับคำขอกู้ยืมเงินแล้วให้ดำเนินการดังต่อไปนี้(๑) ตรวจสอบคุณสมบัติและหลักฐานเอกสารให้ครบถ้วนถูกต้องกรณีเอกสารหลักฐานไม่ถูกต้อง ให้แจ้งผู้ยื่นคำขอกู้ทราบเพื่อดำเนินการให้ถูกต้อง(๒) รวบรวมเอกสารหลักฐานคำขอกู้ยืมเงินส่งให้สถาบันพัฒนาฝีมือแรงงานในเขตพื้นที่รับผิดชอบเพื่อดำเนินการตามข้อ ๖ ต่อไปข้อ ๘ระยะเวลาดำเนินการตามข้อ ๕ ถึงข้อ ๗ ให้ปฏิบัติงานให้แล้วเสร็จภายใน๑๕วันทำการ ทั้งนี้ ไม่รวมระยะเวลาดังต่อไปนี้(๑) ระยะเวลาที่รอให้ผู้ยื่นคำขอกู้นำเอกสารหลักฐานอื่น ๆมาเพิ่มเติมประกอบการพิจารณา(๒)ระยะเวลาดำเนินการของหน่วยงานที่เกี่ยวข้องให้เจ้าหน้าที่บันทึกระยะเวลาที่รอไว้เป็นหลักฐานข้อ ๑๐ ให้อธิบดีกรมพัฒนาฝีมือแรงงานเป็นผู้รักษาการตามระเบียบนี้ประกาศ ณ วันที่ ๒๑ กรกฎาคม พ.ศ. ๒๕๔๑นิทัศน์ ธีระวิทย์อธิบดีกรมพัฒนาฝีมือแรงงานวิภา/ผู้จัดทำ๑๓ มกราคม ๒๕๕๕[๑] ราชกิจจานุเบกษาเล่ม ๑๑๕ ง/ตอนที่ ๖๔ ง/หน้า ๑๘/๑๑ สิงหาคม ๒๕๔๑